
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Συγρότηση Πενταμελούς Επιτροπής αξιολόγησης των αποτελεσμάτων 
διαγωνισμών και απ’ ευθείας ανάθεσης προμηθειών της ΓΓΤΠ. 1 
Χρηματοδότηση από τον ΟΑΕΔ των Δήμων Αντιρρίου, Χανιών και Τυ¬ 
χερού Έβρου, των Κοινοτήτων Λεύκης Τριφυλίας, Λουτρών Υπά¬ 
της, Βαγίων Βοιωτίας και Δερβιζιάνων Ιωαννίνων και των ΤΟΕΒ 
Αγροκτήματος Ναούσης, Μικρού Μοναστηριού Θεσ/νίκης και Βελ- 
βεντού Κοζάνης, για την εκτέλεση Κοινωφελών έργων προς απα¬ 


σχόληση ανέργων. 2 

Χρηματοδότηση από τον Ο.Α.Ε.Δ. των Δήμων Άμφισσας και Φερών 
Έβρου, των Κοινοτήτων Βρασνών Θεσσαλονίκης και Εύας Μεσση¬ 
νίας και του ΤΟΕΒ Κύμινων - Ν. Μαλγάρων Θεσσαλονίκης, για 
την εκτέλεση Κοινωφελών έργων προς απασχόληση ανέργων. . . 3 
Αναπροσαρμογή του ισχύοντος τιμολογίου αμοιβής των ναυτικών πρα¬ 
κτόρων Λιμένα Καβάλας. 4 

Κήρυξη υποχρεωτικής της απόφασης 25/91 ΠΔΔΔ Αθηνών, που 
αφορά τους όρους αμοιβής και εργασίας των οδηγών φορτηγών αυ¬ 
τοκινήτων όλης της χώρας. 5 

Κήρυξη υποχρεωτικής της απόφαση 24/91 ΠΔΔΔ Αθηνών, που αφορά 
τους όρους αμοιβής και εργασίας του προσωπικού των ΚΤΕΛ όλης 

της χώρας. 6 

Κατ’ εξαίρεση έγκριση εφημεριών των γιατρών του Γ.Π. Νοσοκομείου 

«ΙΠΠΟΚΡΑΤΕΙΟ» Θεσσαλονίκης. 7 

Χορήγηση άδειας ασκήσεως επαγγέλματος Κοινωνικού Λειτουργού 

στη Σάκκα Ευθυμία του Χρήστου. 8 

Χορήγηση άδειας ασκήσεως επαγγέλματος Κοινωνικού Λειτουργού 

στην Γκίρη Μαρία του Σταματίου. 9 

Συμπλήρωση του άρθρου 110 του Κανονισμού Μεταλλευτικών και Λα¬ 
τομικών Εργασιών. 10 

Παράταση θητείας των οργάνων Διοίκησης των Επαγγελματικών Ορ¬ 
γανώσεων .11 


Μετάταξη στην αγορανομική κατηγορία των ελεγχομένων για υπερβο¬ 
λικό κέρδος ειδών ορισμένων οπωρολαχανικών για υπερβολικό κέρ¬ 
δος ειδών ορισμένων οπωρολαχανικών (πατάτες, μήλα, αχλάδια), 
μελιού και της αποφλοιωμένης και τεμαχισμένης πατάτας κ.λπ. 


ρυθμίσεις.12 

Σύσταση ίδιου Νομικού Προσώπου στην πρώην κοιν. Καρνών Ν. Χίου, 

με την επωνυμία «Τοπικό Συμβούλιο Καρυών». 13 

Σύσταση Εκκλησιαστικού Κέντρου πόλεως Αγ. Νικολάου I. Μητροπό- 

λεως Πέτρας.14 

Σύσταση της Ανώνυμης Χρηματιστηριακής Εταιρείας Μακεδονίας - 
Θράκης Α.Ε.15 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 18205/Ε/46/5 (1) 


Συγρότηση Πενταμελούς Επιτροπής αξιολόγησης των αποτελεσμάτων δια¬ 
γωνισμών και απ’ ευθείας ανάθεσης προμηθειών της ΓΓΤΠ. 

Ο ΥΠΟΥΡΓΟΣ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη: 

1. Τις διατάξεις του Ν.Δ. 216/74 «περί συστάσεως Υπουργείου 


Προεδρίας Κυβερνήσεως». 

2. Τις διατάξεις του Ν. 506/76 «περί ρυθμίσεως θεμάτων τινών της 
Γενικής Γραμματείας Τύπου και Πληροφοριών». 

3. Τις διατάξεις του Π.Δ. 381/77 «περί οργανισμού της παρά τω 
Υπουργείω Προεδρίας Κυβερνήσεως Γενικής Γραμματείας Τύπου και 
Πληροφοριών», όπως τροποποιήθηκε και συμπληρώθηκε μεταγενέ¬ 
στερα. 

4. Τις διατάξεις του άρθρου 45 του Π.Δ. 173/10.4.90 (ΦΕΚ 62/ 
-Α/10.4.90) «περί Κανονισμού Προμηθειών Δημοσίου (Κ.Π.Δ.). 

5. Την απόφαση αριθμ. 25775/Ε/6406/19.12.90 «Μεταβίβαση 
εξουσίας να υπογράφουν «Με εντολή Υφυπουργού» ο Γενικός Γραμμα¬ 
τέας κ.λπ., αποφασίζουμε: 

Συγκροτούμε Επιτροπή από τους εξής: 

1. Μαργαρίτα Παπαδά, μόνιμη υπάλληλο με βαθμό Α' του Κλάδου. 
ΠΕ2 Τύπου ως πρόεδρο με αναπληρωτή τον Σταύρο Αναστασιάδη, μό¬ 
νιμο υπάλληλο με βαθμό Α' του Κλάδου ΠΕΙ Διοικητικού. 

2. Μαρία Βλάχου, μόνιμη υπάλληλο με βαθμό Α' του Κλάδου ΠΕΙ 
Διοικητικού, ως τακτικό μέλος με αναπληρώτρια την Κλεοπάτρα Βοσι- 
νάκη μόνιμη υπάλληλο με βαθμό Α' του Κλάδου ΠΕΙ Διοικητικού. 

3. Βασίλειο Καραβασίλη, μόνιμο υπάλληλο με βαθμό Α' του Κλάδου 
ΠΕ2 τύπου, ως τακτικό μέλος με αναπληρώτρια την Βασιλική Μανά- 
του, μόνιμη υπάλληλο με βαθμό Α’ του Κλάδου ΠΕΙ Διοικητικού. 

4. Ηρακλή Λάππα, μόνιμο υπάλληλο με βαθμό Α’ του Κλάδου ΠΕΙ 
Διοικητικού ως τακτικό μέλος με (αναπληρώτρια την Κων/να Βαΐτσου 
μόνιμη υπάλληλο με βαθμό Β’ του Κλάδου ΠΕΙ Διοικητικού. 

5. Σταματίνα Μαρκουλάκη, μόνιμη υπάλληλο με βαθμό Α' του Κλά¬ 
δου ΠΕΙ Διοικητικού, ως τακτικό μέλος με (αναπληρώτρια την Βηθλεέμ 
Κοχλιαρίδου μόνιμη υπάλληλο με βαθμό Β' του Κλάδου ΠΕ2 Τύπου. 

Χρέη γραμματέα θα εκτελεί η Παναγιώτα Πολίτη μόνιμη υπάλληλος 
με βαθμό Β' του Κλάδου ΔΕΙ Διοικητικού με αναπληρώτρια την Χρι¬ 
στίνα Καρποντίνη μόνιμη υπάλληλο με βαθμό Β’ του Κλάδου ΔΕΙ Διοι¬ 
κητικού. 

Έργο της Επιτροπής είναι η συγκέντρωση των προσφορών, όπου 
απαιτείται, σύμφωνα με το Π.Δ. 173/90 η αποσφράγιση αυτών, η 
αξιολόγηση των αιτήσεων (αρθρ. 18) για συμμετοχή σε κλειστούς δια¬ 
γωνισμούς, η αξιολόγηση προσφορών σε κλειστούς ή ανοικτούς διαγω¬ 
νισμούς, ή απ’ ευθείας ανάθεσης, η σύνταξη πρακτικών καθώς και η 
αξιολόγηση αποτελεσμάτων διαγωνισμών, ή απ’ ευθείας ανάθεσης ως 
και η επίλυση παντός εν γένει θέματος που προκύπτει κατά τη διενέρ¬ 
γεια διαγωνισμών ή απ’ ευθείας ανάθεσης. 

Η Επιτροπή γνωμοδοτεί πέραν των ανωτέρω θεμάτων για κάθε 
θέμα που προκύπτει κατά την εκτέλεση των συμβάσεων. 

Ο Πρόεδρος της Επιτροπής έχει το δικαίωμα να καλεί’να εκφέρουν τη 
γνώμη τους χωρίς δικαίωμα ψήφου, επιστήμονες ή τεχνικούς ως εμπει¬ 
ρογνώμονες λόγω ειδικότητας σε ζητούμενα θέματα. 

Η Επιτροπή συγκροτείται από 4.9.1991 και για χρονικό διάστημα 
ενός (1) έτους. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 4 Σεπτεμβρίου 1991 
Με εντολή Υφυπουργού 
Ο Γενικός Γραμματέας 
ΚΩΝ/ΝΟΣ ΠΥΛΑΡΙΝΟΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 32321 (2) 

Χρηματοδότηση από τον ΟΑΕΔ των Δήμων Αντιρρίου, Χανιών χαι Τυ¬ 
χερού Έβρου, των Κοινοτήτων Λεύκης Τριφυλίας, Λουτρών Υπά¬ 
της, Βαγίων Βοιωτίας και Δερβιζιάνων Ιωαννίνων και των ΤΟΕΒ 
Αγροκτήματος Ναοΰσης, Μικρού Μοναστηριού θεσ/νίκης και Βελ- 
βεντού Κοζάνης, για την εκτέλεση Κοινωφελών έργων προς απα¬ 
σχόληση ανέργων. 

ΟΙ ΥΠΟΥΡΓΟΙ 

ΕΘΙΜΙΚΗΣ ΟΙΚΟΝΟΜΙΑΣ ΚΑΙ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 28 του Ν. 1262/82 «Για την παροχή κινή¬ 
τρων ενίσχυσης της οικονομικής και περιφερειακής ανάπτυξης της χώρας 
και τροποποίηση συναφών διατάξεων». 

2. Την υπ’ αριθμ. 98021/3.9.90 απόφαση των Υπουργών Εθνικής Οι¬ 
κονομίας και Εργασίας. 

3. Τη γνώμη του Δ.Σ. του ΟΑΕΔ (αριθμ. συνεδρ. 25/2.7.91) που μας 
υποβλήθηκε με τα υπ’ αριθμ. 110064/5.7.91 και 110090 και 110091/ 
8.7.91 έγγραφά του, αποφασίζουμε: 

Εγκρίνουμε τη χορήγηση των παρακάτω ποσών με τη μορφή συνεισφο¬ 
ράς στους αντίστοιχους φορείς, για την εκτέλεση κοινωφελών έργων: 

1. Δήμο Αντιρρίου: ποσό τριών εκατομμυρίων πενήντα χιλιάδων 
(3.050.000) δρχ. προς απασχόληση εξήντα τριών (63) ανέργων. 

Περιγραφή έργων: 

- Διάνοιξη δρόμων - Κατασκευεή ποτιστρών. 

- Διαμόρφωση τάφρων για αποχέτευση όμβριων υδάτων. 

- Συντήρηση κτιρίου Ανατολικής Αποβάθρας. 

- Ασφαλτόστρωση δρόμου Δημ. Λαουρδέκη μέχρι Ζωοδόχου Πηγής 

Πλατανίτη. . 

- Καλλιέργεια πηγής «Μαρμαρένια». 

Για την εκτέλεση των παραπάνω έργων θ’ απαιτηθεί το ποσό των τριά¬ 
ντα εννέα εκατομμυρίων πεντακοσίων πενήντα χιλιάδων (39.550.000) 
δρχ. και θα πραγματοποιηθούν συνολικά χίλια πεντακόσια είκοσι πέντε 
(1.525) ημερομίσθια. 

2. Δήμο Χανιών: ποσό τριών εκατομμυρίων τριακοσίων εξήντα χιλιάδων 
(3.360.000) δρχ. προς απασχόληση επτά (7) ανέργων. 

Περιγραφή έργου: 

- Ανακαίνιση και Δημιουργία Κοινοχρήστων χώρων, παιδικών χαρών 
και Αθλητικών Πάρκων στην πόλη των Χανιών. 

Για την εκτέλεση του παραπάνω έργου θ’ απαιτηθεί το ποσό των ένδεκα 
εκατομμυρίων πεντακοσίων χιλιάδων (11.500.000) δρχ. και θα πραγμα¬ 
τοποιηθούν συνολικά χίλια εξακόσια ογδόντα (1.680) ημερομίσθια. 

3. Δήμο Τυχερού Έβρου: ποσό ενός εκατομμυρίου επτακοσίων εξήντα 
χιλιάδων (1.760.000) δρχ. προς απασχόληση ένδεκα (11) ανέργων. 

Περιγραφή έργου: 

- Εξωραισμός Εισόδου Τυχερού. 

Για την εκτέλεση του παραπάνω έργου θ’ απαιτηθεί το ποσό των εννέα 
εκατομμυρίων εξήντα δύο χιλιάδων τετρακοσίων δρχ. (9.062.400) και θα 
πραγματοποιηθούν συνολικά οκτακόσια ογδόντα (880) ημερομίσθια. 

4. Κοινότητα Λεύκης Τριφυλίας: ποσό τετρακοσίων είκοσι χιλιάδων 
(420.000) δρχ. προς απασχόληση ένδεκα (11) ανέργων. 

Περιγραφή έργων: 

- Τσιμεντόστρωση Κοινοτικών δρόμων. 

- Αποχέτευση όμβριων. 

Για την εκτέλεση των παραπάνω έργων, θ’ απαιτηθεί το ποσό των πέντε 
εκατομμυρίων πεντακοσίων τριάντα χιλιάδων (5.530.000) δρχ. και θα 
πραγματοποιηθούν συνολικά διακόσια δέκα (210) ημερομίσθια. 

5. Κοινότητα Λουτρών Υπάτης: ποσό εξακοσίων χιλιάδων δρχ. 
(600.000) προς απασχόληση δύο (2) ανέργων. 

Περιγραφή έργων: 

- Καθορισμός σε πλατείες, πεζοδρόμια και κρασπεδορείθρα καθώς επί¬ 
σης και καθορισμός των πάρκων και των χώρων αναψυχής και πρασίνου 
της Λουτροπόλεως (συνολική έκταση 200 στρέμματα) από πευκοβελόνες, 
ξερά φύλλα και καθαρισμός γερασμένων δένδρων για την πρόληψη πυρ- 
καιών και τον εξωραισμό των χώρων αναψυχής. 

Για την εκτέλεση των παραπάνω έργων, θ’ απαιτηθεί το ποσό του ενός 
εκατομμυρίου πεντακοσίων χιλιάδων (1.500.000) δρχ. και θα πραγματο¬ 
ποιηθούν συνολικά τριακόσια (300) ημερομίσθια. 

6. Κοινότητα Βαγίων Βοιωτίας: ποσό τριών εκατομμυρίων εξακοσίων 
είκοσι τεσσάρων χιλιάδων (3.624.000) δρχ. προς απασχόληση είκοσι επτά 
(27) ανέργων. 

Περιγραφή έργων: 

- Επέκταση αγωγού αποχέτευσης. 

- Διαμόρφωση Πλατείας Μετόχι. 

- Πεζοδρόμηση. 

- Κοινοτική οδοποιία. 

Για την εκτέλεση των παραπάνω έργων θ’ απαιτηθεί το ποσό των δέκα 
τριών εκατομμυρίων διακοσίων πενήντα χιλιάδων (13.250.000) και θα 


πραγματοποιηθούν συνολικά χίλια οκτακόσια δώδεκα (1.812) ημερομί¬ 
σθια. 

7. Κοινότητα Δερβιζιάνων Ιωαννίνων: ποσό τριών εκατομμυρίων εννια- 
κοσίων εξήντα χιλιάδων (3.960.000) δρχ. προς απασχόληση δέκα τριών 
(13) ανέργων. 

Περιγραφή έργων: 

- Διαμόρφωση περιβάλλοντος χώρου (Κοινοτικού Γραφείου, Γυμνασίου 
- Λυκείου, Δημοτικού Σχολείου). 

- Αποπεράτωση Πλατείας Αγ. Πάντων. 

- Εξυγείαναη και υδροσυλλογή πηγών Χρόιστολ και Παλιακούλιας. 

- Βελτίωση βατότητας δρόμων. 

- Διάνοιξη δρόμου προς Βασίλεια - Παναγία. 

- Κατασκευή Τσιμενταυλάχων. 

- Κατασκευή προστατευτικών τοιχίων. 

- Κατασκευή γέφυρας στο ποτάμι Σμυρτιάς. 

- Κατασκευή γέφυρας στο ποτάμι Αχλαδέας. 

- Κατασκευή γηπέδου αθλήσεως. 

Για την εκτέλεση των παραπάνω έργων θ’ απαιτηθεί το ποσό των ένδεκα 
εκατομμυρίων διακοσίων χιλιάδων (11.200.000) δρχ. και θα πραγματο¬ 
ποιηθούν συνολικά χίλια εννιακόσια ογδόντα (1.980) ημερομίσθια. 

8. ΤΟΕΒ Αγροκτήματος Ναούσης: ποσό έξι εκατομμυρίων τετρακοσίων 
χιλιάδων (6.400.000) δρχ. προς απασχόληση τριάντα (30) ανέργων. 

Περιγραφή έργου: 

- Συντήρηση - Λειτουργία αρδευτικού δικτύου. 

Για την εκτέλεση του παραπάνω έργου θ’ απαιτηθεί το ποσό των είκοσι 
δύο εκατομμυρίων πεντακοσίων χιλιάδων (22.500.000) δρχ. και θα πραγ¬ 
ματοποιηθούν συνολικά τρεις χιλιάδες διακόσια (3.200) ημερομίσθια. 

9. ΤΟΕΒ Μικρού Μοναστηριού θεσ/νίκης: ποσό τεσσάρων εκατομμυ¬ 
ρίων διακοσίων δώδεκα χιλιάδων (4.212.000) δρχ. προς απασχόληση εί¬ 
κοσι τεσσάρων (24) ανέργων. 

Περιγραφή έργου: 

- Συντήρηση - συμπλήρωση και λειτουργία αρδευτικού δικτύου. 

Για την εκτέλεση του παραπάνω έργου θ’ απαιτηθεί το ποσό των τριάντα 
πέντε εκατομμυρίων (35.000.000) δρχ. και θα πραγματοποιηθούν συνο¬ 
λικά διακόσια δέκα (210) ημερομίσθια. 

10. ΤΟΕΒ Βελβεντού Κοζάνης: ποσό εξακοσίων είκοσι χιλιάδων 
(620.000) δρχ. προς απασχόληση τριάντα (30) ανέργων. 

Περιγραφή έργου: 

- Συντήρηση αρδευτικού δικτύου. 

Για την εκτέλεση του παραπάνω έργου θ’ απαιτηθεί το ποσό των τριών 
εκατομμυρίων πεντακοσίων χιλιάδων (3.500.000) δρχ. και θα πραγματο¬ 
ποιηθούν συνολικά τριακόσια δέκα (310) ημερομίσθια. 

Η χρηματοδότηση αυτή θα δοθεί στους παραπάνω φορείς με τους όρους 
και προϋποθέσεις που ορίζει η υπ’ αριθμ. 30406/4.4.90 κοινή απόφαση 
των Υπουργών Εθνικής Οικονομίας και Εργασίας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 2 Σεπτεμβρίου 1991 

οι ΥΠΟΥΡΓΟΙ 

ΕΘΝ. ΟΙΚΟΝΟΜΙΑΣ ΕΡΓΑΣΙΑΣ 

Ε. ΧΡΙΣΤΟΔΟΥΛΟΥ Α. ΚΑΛΑΝΤΖΑΚΟΣ 

- ♦- 

Αριθ. 32047 ’ (3) 

Χρηματοδότηση από τον Ο.Α.Ε.Δ. των Δήμων Άμφισσας και Φερών 

Έβρου, των Κοινοτήτων Βρασνών Θεσσαλονίκης και Εύας Μεσσηνίας 

και του ΤΟΕΒ Κύμινων - Ν. Μαλγάρων Θεσσαλονίκης, για την εκτέ¬ 
λεση Κοινωφελών έργων προς απασχόληση οινέργων. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 28 του Ν. 1262/82 «Για την παροχή κινή¬ 
τρων ενίσχυσης της οικονομικής και περιφερειακής ανάπτυξης της χώρας 
και τροποποίηση συναφών διατάξεων». 

2-Την υπ’ αριθμ. 98021/3.9.90 απόφαση των Υπουργών Εθνικής Οι¬ 
κονομίας και Εργασίας. 

3. Τη γνώμη του Δ.Σ. του ΟΑΕΔ (αριθμ. συνεδρ. 22/11.6.91) που μας 
υποβλήθηκε με την υπ’ αριθμ. 108832/13.6.91 έγγραφό του, αποφασί¬ 
ζουμε: 

Εγκρίνουμε τη χορήγηση των παρακάτω ποσών στους αντίστοιχουςς φο¬ 
ρείς με τη μορφή συνεισφοράς για την εκτέλεση κοινωφελών έργων προς 
απασχόληση ανέργων: 

1. Δήμο Άμφισσας: ποσό δύο εκατομμυρίων τριακοσίων σαράντα χιλιά¬ 
δων (2.340.000) δρχ. προς απασχόληση δέκα τριών (13) ανέργων. 

Περιγραφή έργων: 

- Αναπλάσεις - Δρόμοι - Πεζόδρομοι. 

- Αναπλάσεις - Πεζόδρομοι - Πλατείες. 




ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


6963 


- Συντήρηση, Επισκευή και Επέκταση Δικτύου Αποχέτευσης. 

- Συντήρηση, Επισκευή, Αντικατάσταση και Επέκταση Δικτύου Ύδρευ¬ 
σης. 

Για την εκτέλεση των παραπάνω έργων θα απαιτηθεί το ποσό των εννέα 
* εκατομμυρίων διακοσίων εξήντα επτά χιλιάδων εκατόν εννενήντα έξι 
(9.267.196) δρχ. και θα πραγματοποιηθούν συνολικά χίλια εκατόν εβδο¬ 
μήντα (1.170) ημερομίσθια. 

2. Κοινότητα Βρασνών Θεσσαλονίκης: ποσό ενός εκατομμυρίου διακο- 
σίων χιλιάδων (1.200.000) δρχ. προς απασχόληση έξι (6) ανέργων. 

Περιγραφή έργων: 

- Εξαγωγή και συνγκέντρωση κροκάλας σε σωρούς με τα χέρια. 

- Συγκέντρωση σε σωρούς κάθε είδους άχρηστα υλικά που ρυπαίνουν τη 
παραλία (φύκια, σκουπίδια κ.λπ.). 

- Φόρτωση, εκφόρτωση και μεταφορά με μηχανικά μέσα σε απόσταση 5 
χιλιομέτρων. 

Για την εκτέλεση των παραπάνω έργων θ’ απαιτηθεί το ποσό των τριών 
εκατομμυρίων εξακοσίων εξήντα πέντε χιλιάδων (3.665.000) δρχ. και θα 
πραγματοποιηθούν συνολικά εξακόσια (600) ημερομίσθια. 

3. Κοινότητα Εύας Μεσσηνίας: ποσό τετρακοσίων σαράντα οκτώ χιλιά¬ 
δων (448.000) δρχ. προς απασχόληση τεσσάρων (4) ανέργων. 

Περιγραφή έργου: 

- Επισκευή Κοινοτικού Καταστήματος. 

Για την εκτέλεση του παραπάνω έργου θ’ απαιτηθεί το ποσό του ενός 
εκατομμυρίου οκτακόσιων χιλιάδων (1.800.000) δρχ. και θα πραγματο¬ 
ποιηθούν συνολικά διακόσια είκοσι τέσσερα (224) ημερομίσθια. 

4. Δήμο Φερών Έβρου: ποσό πεντακοσίων εξήντα χιλιάδων (560.000) 
δρχ. προς απασχόληση τεσσάρων (4) ανέργων. 

Περιγραφή έργου: 

- Απολογιστική εκτέλεση εργασιών και συντηρήσεων, (θα εκτελεσθούν 
όλες οι εργασίες που απαιτούνται για τον ευπρεπισμό του Δήμου. 

Οι παρεμβάσεις θα γίνουν στο ρέμα Γκρτζιά, στα ετοιμόρροπα κτίρια, 
στις Παιδικές Χαρές και Πλατείες). 

Για την εκτέλεση του παραπάνω έργου, θ’ απαιτηθεί το ποσό των τεσσά¬ 
ρων εκατομμυρίων (4.000.000) δρχ. και θα πραγματοποιηθούν συνολικά 
διακόσια ογδόντα (280) ημερομίσθια. 

5. ΤΟΕΒ Κιμίνων - Ν. Μαλγάρων Θεσσαλονίκης: ποσό ενός εκατομμυ¬ 
ρίου οκτακόσιων χιλιάδων (1.800.000) δρχ. προς απασχόληση είκοσι (10) 
ανέργων. 

Περιγραφή έργου: 

- Συντήρηση αρδευτικού δικτύου αρμοδιότητας ΤΟΕΒ Κύμινων - Ν. 
Μαλγάρων Θεσσαλονίκης. 

Για την εκτέλεση του παραπάνω έργου, θ’ απαιτηθεί το ποσό των είκοσι 
εκατομμυρίων εννιακοσίων πενήντα χιλιάδων (20.950.000) δρχ. και θα 
πραγματοποιηθούν συνολικά εννιακόσια (900) ημερομίσθια. 

Η χρηματοδότηση αυτή θα δοθεί στους παραπάνω φορείς με τους όρους 
και προϋποθέσεις που ορίζει η υπ’ αριθ. 30406/4.4.90 κοινή απόφαση των 
Υπουργών Εθνικής Οικονομίας και Εργασίας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 2 Σεπτεμβρίου 1991 

οι ΥΠΟΥΡΓΟΙ 

ΕΘΝ. ΟΙΚΟΝΟΜΙΑΣ ΕΡΓΑΣΙΑΣ 

Ε. ΧΡΙΣΤΟΔΟΥΛΟΥ Α. ΚΑΛΑΝΤΖΑΚΟΣ 

- ♦- 

Αριθ. 13481 (4) 

Αναπροσαρμογή του ισχύοντος τιμολογίου αμοιβής των ναυτικών πρακτό¬ 
ρων Λιμένα Καβάλας. 

ΟΙ ΥΠΟΥΡΓΟΙ 

ΕΡΓΑΣΙΑΣ ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 37 του Ν. 3239/55 και του άρθρ. 3 του 
Κ.Ν. 5167/82. 

2. Τις διατάξεις του Ν. 1558/85 «Κυβέρνηση και Κυβερνητικά Όρ¬ 
γανα». 

3. Το αριθμ. 9/26.3.91 πρακτικό συνεδρίασης της Επιτροπής Ρυθμί- 
σεως Φορτ/σεων Λιμένα Καβάλας. 

4. Το αριθμ. 21354/938/17.6.91 έγγραφο του Υπουργείου Εθν. Οι¬ 
κονομίας, αποφασίζουμε: 

Αποδεχόμαστε κατά ένα μέρος την αρ. 9/26.3.91 πρόταση της Επιτρο¬ 
πής Ρυθμίσεως Φορτ/σεων Λιμένα Καβάλας και εγκρίνουμε την αναπρο¬ 
σαρμογή του ισχύοντος τιμολογίου αμοιβής των ναυτικών πρακτόρων Κα¬ 
βάλας κατά ποσοστό 14%. 


Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 29 Αυγούστου 1991 
ΟΙ ΥΠΟΥΡΓΟΙ 

ΕΡΓΑΣΙΑΣ ΕΜΠΟΡΙΚΗΣ ΝΑΥΤΙΛΙΑΣ 

ΑΡ. ΚΑΛΑΝΤΖΑΚΟΣ ΑΡ. ΠΑΥΛΙΔΗΣ 

-♦- 

Αριθ. 14164 (5) 

Κήρυξη υποχρεωτικής της απόφασης 25/91 ΠΔΔΔ Αθηνών, που αφορά 
τους όρους αμοιβής και εργασίας των οδηγών φορτηγών αυτοκινήτων 
όλης της χώρας. 

Ο ΓΕΝΙΚΟΣ ΓΡΑΜΜΑΤΕΑΣ ΤΟΥ ΥΠ. ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 1876/90. 

2. Τις διατάξεις της απόφ. 80386/90 Υπ. Προεδρίας Κυβερνήσεως και 
Εργασίας, που εκδόθηκε κατ’ εξουσιοδότηση της παρ. 2 του άρθρου 81 του 
Ν. 1892/90. 

3. Την γνώμη που εξέφρασε το Ανώτατο Συμβούλιο Εργασίας κατά τη 
συνεδρίαση αυτού της 22.8.91. 

4. Τα στοιχεία του φακέλλου από τα οποία προκύπτει ότι συντρέχουν οι 
αριθμητικές προϋποθέσεις για την κήρυξη υποχρεωτικής της πιο πάνω από¬ 
φασης δηλαδή ότι οι δεσμευόμενοι εργοδότες απασχολούν το 51% των ερ¬ 
γαζομένων του επαγγέλματος. 

Την αρ. 100919/90 απόφαση του Υπουργού Εργασίας για την εκχώ¬ 
ρηση αρμοδιοτήτων, αποφασίζουμε: 

1. Κηρύσσουμε υποχρεωτική την απόφαση 25/91 ΠΔΔΔ Αθηνών (πρ. 
κατ. Υπ. Εργασίας 65/25.7.91), που αφορά τους όρους αμοιβής και εργα¬ 
σίας των οδηγών φορτηγών αυτοκινήτων πάσης φύσεως, των αυτοκινήτων 
των εκπαιδευτηρίων, των αυτοκινήτων για την μεταφορά προσωπικού των 
επιχειρήσεων και εργασιών όλης της χώρας για όλους τους εργοδότες και 
εργαζόμενους του επαγγέλματος που αφορά αυτή. 

2. Η ισχύς της απόφασης αυτής αρχίζει από 25.7.91. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 26 Αυγούστου 1991 

Ο Γενικός Γραμματέας 
ΙΩΑΝΝΗΣ ΣΤΕΦΑΝΟΥ 

-♦- 

Αριθ. 14163 (6) 

Κήρυξη υποχρεωτικής της απόφαση 24/91 ΠΔΔΔ Αθηνών, που αφορά 
τους όρους αμοιβής και εργασίας του προσωπικού των ΚΤΕΛ όλης της 
χώρας. 

Ο ΓΕΝΙΚΟΣ ΓΡΑΜΜΑΤΕΑΣ ΤΟΥ ΥΠ. ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 1876/90. 

2. Τις διατάξεις της απόφ. 80386/90 Υπ. Προεδρίας Κυβερνήσεως και 
Εργασίας, που εκδόθηκε κατ’ εξουσιοδότηση της παρ. 2 του άρθρου 81 του 
Ν. 1892/90. 

3. Την γνώμη που εξέφρασε το Ανώτατο Συμβούλιο Εργασίας κατά τη 
συνεδρίαση αυτού της 22.8.91. 

4. Τα στοιχεία του φακέλλου από τα οποία προκύπτει ότι συντρέχουν οι 
αριθμητικές προϋποθέσεις για την κήρυξη υποχρεωτικής της πιο πάνω από¬ 
φασης δηλαδή ότι οι δεσμευόμενοι εργοδότες απασχολούν το 51% των ερ¬ 
γαζομένων του επαγγέλματος. 

Την αρ. 100919/90 απόφαση του Υπουργού Εργασίας για την εκχώ¬ 
ρηση αρμοδιοτήτων, αποφασίζουμε: 

1. Κηρύσσουμε υποχρεωτική την απόφαση 24/91 ΠΔΔΔ Αθηνών (πρ. 
κατ. Υπ. Εργασίας 64/25.7.91), που αφορά τους όρους αμοιβής και εργα¬ 
σίας του προσωπικού κίνησης διοίκησης, διαχείρισης και υπηρετικού των 
Αστικών και Υπεραστικών Λεωφορείων όλης της χώρας για όλους τους ερ¬ 
γοδότες και εργαζόμενους του επαγγέλματος που αφορά αυτή. 

2. Η ισχύς της απόφασης αυτής αρχίζει από 25.7.91. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 26 Αυγούστου 1991 
Ο Γενικός Γραμματέας 
ΙΩΑΝΝΗΣ ΣΤΕΦΑΝΟΥ 

-♦- 

Αριθ. Αγ/30040 . (7) 

Κατ’ εξαίρεση έγκριση εφημεριών των γιατρών του Γ.Π. Νοσοκομείου «ΙΠ· 1 
ΠΟΚΡΑΤΕΙΟ* Θεσσαλονίκης. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α. της παρ. 2 του άρθρου 29 και του άρθρου 38 του Ν. 1397/83 

β. της παρ. 5 του άρθρου 28 του Ν. 1579/85 
γ. του άρθρου 17 του Ν. 1505/84 χαίτου άρθρου 7 του Ν. 1810/88 
δ. της παρ. 3 τυ άρθρου 7 του Ν. 1821/88 
'-4ΐ. της παρ. 8 του άρθρου 54 του Ν. 1892/90. 

^ ♦ 2. Την αρ. 10241/27.3.91 απόφαση περί εφημεριών. 

·*3. Το αρ. 6967/3.7.91 έγγραφο του Π.Γ. Νοσοκομείου «Ιπποκράτειο» 
θεσ/νίκης, αποφασίζουμε: 

1. Εγκρίνουμε επί πλέον της αρ. 10241/12.3.91 (ΦΕΚ 229/12.4.91 
τ.Β’) υπουργικής απόφασης την καταβολή αποζημίωσης για τις εφημερίες 
που πραγματοποίησαν και θα πραγματοποιήσουν κατά μήνα οι γιατροί του 
Π.Γ. Νοσοκομείου «ΙΠΠΟΚΡΑΤΕΙΟ» Θεσσαλονίκης από Ί.1.91 μέχρι 
31.12.91, της Παιδοχειρουργικής Κλινικής ως εξής: 

- Δ/ντής μέχρι του ποσού που αντιστοιχεί σε 3 εφημερίες. 

- Επιμελητές Α' και Β' μέχρι του ποσού που αντιστοιχεί σε 3 εφημερίες. 

- Ειδικευόμενοι μέχρι του ποσού που αντιστοιχεί σε 3 εφημερίες. 

2. Τα καθοριζόμενα ως άνω ανώτατα όρια πραγματοποίησης ενεργών 
εφημεριών σε καμμιά περίπτωση δεν έχουν την έννοια της υποχρεωτικής 
ολικής εξάντλησής τους, αλλά αποτελούν το πλαίσιο μέσα στο οποίο μπορεί 
να κινηθεί το Δ.Σ. του Νοσοκομείου. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 23 Αυγούστου 1991 

Ο ΥΠΟΥΡΓΟΣ 

Γ. ΣΟΥΡΛΑΣ 

- ♦ - 

Αριθ. Γ6β/1058 (8) 

Χορήγηση άδειας ασκήσεως επαγγέλματος Κοινωνικού Λειτουργού στη 

Σάκκα Ευθυμία του Χρήστου. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Με την απόφαση του Υπουργού Υγείας Πρόνοιας και Κοινωνικών Ασφα- 
φαλίσεων Γ6β/1058/23.8.ΐ991 έχει χορηγηθεί στη Σάκκα Ευθυμία του 
Χρήστου άδεια ασκήσεως επαγγέλματος Κοινωνικού λειτουργού. 

Αθήνα, 23 Αυγούστου 1991 

Με εντολή Υπουργού 
Η Διευθύντρια 
ΧΡΥΣΟΥΛΑ ΣΟΚΟΛΗ 

- ♦ - 

Αριθ. Γ6β/1043 (9) 

Χορήγηση άδειας ασκήσεως επαγγέλματος Κοινωνικού Λειτουργού στην 

Γκίρη Μαρία του Σταματίου. 

Ο ΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ ■ 

Με την απόφαση του Υπουργού Υγείας Πρόνοιας και Κοινωνικών Ασφα¬ 
λίσεων Γ6β/1043/23.8.1991 έχει χορηγηθεί στην Γκίρη Μαρία του Στα- 
ταματίου άδεια ασκήσεως επαγγέλματος Κοινωνικού λειτουργού. 

Αθήνα, 23 Αυγούστου 1991 

Με εντολή Υπουργού 
Η Διευθύντρια 
ΧΡΥΣΟΥΛΑ ΣΟΚΟΛΗ 

- ♦ - 

Αριθ. Α.ΙΟ/ΦΙΙΝ-Κ/οιχ. 25663 (10) 

Συμπλήρωση του άρθρου 110 του Κανονισμού Μεταλλευτικών και Λατομι¬ 
κών Εργασιών. 

Ο ΥΠΟΥΡΓΟΣ ΒΙΟΜΗΧΑΝΙΑΣ 
ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

α. Το άρθρο 26 του Ν. 1428/84 «Εκμετάλλευση λατομείων αδρανών 
υλικών και άλλες διατάξεις», με το οποίο αντικαταστάθηκε το άρθρο 162 
του Ν.Δ. 210/73 «Περί Μεταλλευτικού Κώδικα». 

β. Το Ν.Δ. 1558/85 «Κυβέρνηση και Κυβερνητικά Όργανα». 
γ.-Το Π.Δ. 437/85 «Καθορισμός και ανακατανομή των αρμοδιοτήτων 
των Υπουργείων». 

δ. Το Π.Δ. 381/89 «Οργανισμός του Υπουργείου Βιομηχανίας, Ενέρ¬ 
γειας και Τεχνολογίας». 

ε. Την απόφασή μας με αριθ. ΙΙ-5η/Φ17/17402/12.12.84 «Κανονι¬ 
σμός Μεταλλευτικών και Λατομικών Εργασιών». 

στ. Την ανάγκη συμπληρώσεως του άρθρου 110 του Κανονισμού Μεταλ¬ 
λευτικών και Λατομικών Εργασιών, αποφασίζουμε: 

Συμπληρώνουμε το άρθρο 110 του Κανονισμού Μεταλλευτικών και Λα¬ 


τομικών Εργασιών με την προσθήκη τρίτου εδαφίου στην παράγραφο 4 αυ¬ 
τού, το οποίο έχει ως εξής: 

«Μέχρι συγκροτήσεως της επιτροπής του άρθρου 107 παρ. 3, η προβλε- 
πομένη από τις διατάξεις της παρ. 1 του ίδιου άρθρου επιβολή των διοικητι¬ 
κών κυρώσεων προσωρινής ή οριστικής ανάκλησης των αδειών προσωπι¬ 
κού για την εκτέλεση μεταλλευτικών και λατομικών εργασιών που απαι¬ 
τούν ειδίκευση, γίνεται με απόφαση του Υπουργού Βιομηχανίας, Ενέργειας 
και Τεχνολογίας μετά από πρόταση του αρμοδίου Επιθεωρητή Μεταλ¬ 
λείων, ύστερα από ακρόαση του ενδιαφερομένου». 

Η απόφαση αυτή να δημοσιευθεί στην Εφημερίδα της Κυβερνήσεως, αφ’ 
ότου και ισχύει. 

Αθήνα, 2 Σεπτεμβρίου 1991 

Ο ΥΠΟΥΡΓΟΣ 

ΑΝΔΡΕΑΣ ΑΝΔΡΙΑΝΟΠΟΥΛΟΣ 
-*- 

Αριθ. Κ1-4355 (11) 

Παράταση θητείας των οργάνων Διοίκησης των Επαγγελματικών Οργα¬ 
νώσεων 

Ο ΥΠΟΥΡΓΟΣ ΕΜΠΟΡΙΟΥ 

Έχοντας υπόψη: 

1. Τις διατάξεις του Ν. 1712/87α «Εκσυγχρονισμός επαγγελματικών 
οργανώσεων των εμπόρων βιοτεχνών και λοιπών επαγγελματιών και άλ¬ 
λες διατάξεις». 

2. Την απόφασή μας Κ1-774/25.2.91 (ΦΕΚ 140/Β/12.3.91). 

3. Το γεγονός ότι δεν έχει ολοκληρωθεί η διαδικασία τροποποίηση και 
συμπλήρωσης του Ν. 1712/87, αποφασίζουμε: 

Παρατείνουμε τη θητεία των οργάνων Διοίκησης των Επαγγελματικών 
Οργανώσεων (πρωτοβάθμιων, δευτεροβάθμιων, τριτοβάθμιων) μέχρι 31 
Οκτωβρίου 1992. 

Η απόφαση αυτή να δημοσιευθεί στην Εφημερίδα της Κυβερνήσεως και 
να κυρωθεί με Νόμο. 

Αθήνα, 3 Σεπτεμβρίου 1991 

Ο ΥΠΟΥΡΓΟΣ 

Α. ΑΝΔΡΙΑΝΟΠΟΥΛΟΣ 
-♦- 

Αριθ. Α2-9171 (12) 

ΑΓΟΡΑΝΟΜΙΚΗ ΔΙΑΤΑΞΗ ΑΡ. 18 
Μετάταξη στην αγορανομική κατηγορία των ελεγχομένων για υπερβο¬ 
λικό κέρδος ειδών ορισμένων οπωρολαχανικών για υπερβολικό κέρδος 
ειδών ορισμένων οπωρολαχανικών (πατάτες, μήλα, αχλάδια), μελιού 
και της αποφλοιωμένης και τεμαχισμένης πατάτας κ.λπ. ρυθμίσεις. 

Ο ΥΠΟΥΡΓΟΣ ΕΜΠΟΡΙΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργανα». 

2. Το Π.Δ. 397/88 «Οργανισμός του Υπουργείου Εμπορίου» όπως τρο¬ 
ποποιήθηκε. 

3. Το Ν.Δ. 136/46 «περί Αγορανομικού Κώδικος» όπως τροποποιή¬ 
θηκε και συμπληρώθηκε. 

4. Την Αγορανομοική Διάταξη 14/89 «κωδικοποίηση Αγορανομικών 
Διατάξεων, που εκδόθηκαν μέχρι 16.2.89» όπως τροποποιήθηκε και συ¬ 
μπληρώθηκε. 

5. Τις αποφάσεις 1533/15.2.91, 1553/24.5.91 και 1645/1.7.91 
της Επιτροπής Τιμών και Εισοδημάτων καθώς και το πρακτικό 2/ 
21.8.91 της Γνωμοδοτικής Επιτροπής Τιμών, στο οποίο μεταξύ των άλ¬ 
λων παρέχεται γνωμοδότηση για μετάταξη στην αγορανομική κατηγορία 
των ελεγχομένων για υπερβολικό κέρδος ειδών ορισμένων οπωρολαχανι¬ 
κών (πατάτες, μήλα, αχλάδια), του μελιού και της αποφλοιωμένης και τε¬ 
μαχισμένης πατάτας. 

6. Την ανάγκη λήψης μέτρων για την ανάπτυξη της εμπορίας των παρα¬ 
πάνω ειδών επί υγειών ανταγωνιστικών βάσεων, την προώθηση και προ¬ 
βολή του βιομηχανοποιημένου και τυποποιημένου προϊόντος, την ενίσχυση 
της υποδομής των κλάδων εμπορίας των αγαθών αυτών προς αντιμετώ¬ 
πιση των διαγραφομένων ανταγωνιστικών συνθηκών με την ενοποίηση της 
ενιαίας κοινοτικής αγοράς, την υποστήριξη της εγχώριας παραγωγής, με 
απώτερο στόχο των ωφέλεια του Καταναλωτικού κοινού, αποφασί¬ 
ζουμε: 

Άρθρο 1. 

Μετατάσσουμε από την αγορανομική κατηγορία των διατιμημένων ή 
ελεγχομένου κέρδους ειδών στην αγορανομική κατηγορία των ελεγχομέ¬ 
νων για υπερβολικό κέρδος ειδών τα παρακάτω είδη σε όλα τα στάδια εμπο¬ 
ρίας τους (βιομηχανία, βιοτεχνία, χονδρεμπόριο, λιανεμπόριο). 

Μέλι χύμα και συσκευασμένο 

Ορισμένα λαχανικά και φρούτα, νωπά - κατεψυγμένα, ήτοι: Πατάτες, 
μήλα και αχλάδια. 

Πατάτες νωπές ή κατεψυγμένες, σε αποφλοιωμένη και τεμαχισμένη 
μορφή καθώς και προτηγανισμένες. 

Άρθρο 2. 

1. Μετά το εδάφιο (40α) της υποπαραγράφου α) ΕΛΕΓΧΟΜΕΝΑ ΓΙΑ 
ΥΠΕΡΒΟΛΙΚΟ ΚΕΡΔΟΣ της παραγράφου 3 του άρθρου 1 του κεφαλαίου 
I της κωδικοποιημένης αγορανομικής Διάταξης 14/89, προστίθεται εδά¬ 
φιο (40β) ως εξής: 

«(40β) Μέλι χύμα και συσκευασμένο». 

2. Το εδάφιο (36) της υποπαραγράφου α) ΕΛΕΓΧΟΜΕΝΑ ΓΙΑ ΥΠΕΡ¬ 
ΒΟΛΙΚΟ ΚΕΡΔΟΣ της παραγράφου 3 του άρθρου 1 του κεφαλαίου 1 της 
κωδικοποιημένης Αγορανομικής Διάταξης 14/89, αντικαθίσταται ως 
εξής: 

«(36) Λαχανικά και φρούτα, νωπά - κατεψυγμένα, που ρητά κατονομά¬ 
ζονται, ήτοι: πατάτες, αχλάδια και μήλα, σε χύμα - συσκευασμένη - τυπο¬ 
ποιημένη μορφή, στα οποία συμπεριλαμβάνεται και η πατάτα σε αποφλοιω¬ 
μένη και τεμαχισμένη καθώς και προτηγανισμένη μορφή και υπόλοιπα λα¬ 
χανικά και φρούτα, σε νωπή μορφή, που τυποποιούνται και συσκευάζονται 
σε κλειστή οικογενειακή συσκευασία σύμφωνα με τους όρους και τις προϋ¬ 
ποθέσεις που καθορίζονται με αποφάσεις του Υπουργείου Γεωργίας, με 
εξαίρεση τις νωπές τομάτες, που, άσχετα αν πληρούν τους όρους και προϋ¬ 
ποθέσεις των εν λόγω αποφάσεων, υπάγονται στην κατηγορία των διατιμη- 
μένων ή ελεγχομένου κέρδους ειδών μόνο ως προς τις λιανικές τους τιμές». 

Άρθρο 3. 

Τα εδάφια (64) και (108) της υποπαραγράφου β) ΔΙΑΤΙΜΗΜΕΝΑ Η 
ΕΛΕΓΧΟΜΕΝΟΥ ΚΕΡΔΟΥΣ της παραγράφου 3 του άρθρου 1 του κεφα¬ 
λαίου 1 της κωδικοποιημένης Αγορανομικής Διάταξης 14/89 αντικαθί¬ 
στανται ως εξής: 

«(64) Λαχανικά και φρούτα, νωπά - κατεψυγμένα (πλην εκείνων που 
εμπίπτουν στις ρυθμίσεις του εδαφίου (36) της υποπαραγράφου α) ΕΛΕΓ¬ 
ΧΟΜΕΝΑ ΓΙΑ ΥΠΕΡΒΟΛΙΚΟ ΚΕΡΔΟΣ) καθώς και οινωπές τομάτες, 
που, άσχετα αν τυποποιούνται και συσκευάζονται σε κλειστή οικογενειακή 
συσκευασία σύμφωνα με τους όρους και προϋποθέσεις που καθορίζονται με 
αποφάσεις του Υπουργείου Γεωργίας, ανήκουν στην Κατηγορία των διατι- 
μημένων ή ελεγχομένου κέρδους ειδών μόνο ως προς τις λιανικές τους τι¬ 
μές. 


(108 Τρόφιμα φυτικής προέλευσης κατεψυγμένα - προτηγανισμένα 
(πλην πατατών)». 

Άρθρο 4. 

Οι παράγραφοι (64) και (108) του άρθρου 3 του κεφαλαίου 1 της κωδι- 
κοποιημένης Αγορανομικής Διάταξης 14/89 αντικαθίστανται ως εξής: 

(64) Λαχανικά και φρούτα, 


νωπά - κατεψυγμένα: 

Χονδρικά 

Λιανικά 

α) Αγγινάρες 

10% 

25% 

β) Αγγούρια 

10% 

25% 

γ) Αντίδια, κολοκύθια, κουνουπίδια, 
λάχανα, μαρούλια, μπρόκολα, πατζάρια, 
πράσσα, ραδίκια, σέλινο, σπανάκι 

12% 

35% 

δ) Αρακάς, κουκιά, καρόττα, 
κρεμμύδια χλωρά, μελιτζάνες 
μπάμιες, μπιζέλια, πιπεριές 

12% 

25% 

ε) Βερύκοκα, ροδάκινα 

10% 

35% 

στ) Κρεμμύδια ξερά εγχώρια 

8% 

20% 

Κρεμμύδια ξερά εξωτερικού 

10% 

20% 

ζ) Μπανάνες, των οποίων η λιανική 
πώληση θα γίνεται χωρίς 
τον κορμό (κοτσάνι) 

12% 

30% 

η) Σκόρδα, σταφύλια επιτραπέζια, 
φασολάκια γενικά (αμπελοφάσουλα, 
λεπίδες κ.λπ.) 

12% 

28% 

Τομάτες χύμα 

10% 

25% 

Τομάτες τυποποιημένες και 
συσκευασμένες σε κλειστή μικρή 
συσκευασία (Οικογενειακή) 


25% 

ι) Φράουλες 

12% 

40% 

ια) Λοιπές οπώρες γενικά 
(τροπικές ή μη) 

10% 

30% 

Τρόφιμα φυτικής προέλευσης, 
κατευψυγμένα προτηγανισμένα 
(πλην πατατών) 

10% 

20% 


Άρθρο 5. 

Μετά την παράγραφο 4 του άρθρου 7 του κεφαλαίου 1 της κωδικο- 
ποιημένη Αγορανομικής Διάταξης 14/89, όπως επί μέρους αντικατα- 
στάθηκε τούτο με την ΑΔ 14/91, προστίθεται παράγραφος 5 ως εξής: 

«5) Αγορανομικές Διατάξεις Νομαρχών, που εκδόθηκαν κατόπιν της 
παρασχεθείσας από την παράγραφο 3 του παρόντος εξουσιοδότησης, 
στο μέρος που αναφέρονται στα νωπά οπωρολαχανικά, δεν έχουν εφαρ¬ 
μογή για πατάτες, μήλα και αχλάδια». 

Άρθρο 6. 

Μετά την παράγραφο 11 του άρθρου 10 του κεφαλαίου 1 της κωδι- 
κοποιημένης Αγορανομικής Διάταξης 14/89, όπως επί μέρους αντικα- 
ταστάθηκε τούτο με τις ΑΔ 23/89 και 14/91, προστίθεται παράγρα¬ 
φος 12 ως εξής: 

«12) Αγορανομικές Διατάξεις (ή Δελτία Τιμών) Νομαρχών, που εκ¬ 
δόθηκαν κατόπιν της παρασχεθείσας από την παράγραφο 10 του παρό¬ 
ντος εξουσιοδότησης, στο μέρος που καθορίζουν έξοδα διανομής ή παρα¬ 
λαβής σε είδη διατροφής, δεν έχουν εφαρμογή για τρόφιμα πού δεν υπά¬ 
γονται στην κατηγορία των διατιμημένων ή ελεγχομένου κέρδους ει¬ 
δών». 

Άρθρο 7. 

Η παράγραφος 3 του άρθρου 32 του κεφαλαίου 2 της κωδικοποιημέ- 
νης Αγορανομικής Διάταξης 14/89, όπως αντικαταστάθηκε με την ΑΔ 
14/91, αντικαθίσταται ως εξής: 

«3) Οι διατάξεις της προηγούμενης παραγράφου, κατά το μέρος που 
αφορούν την αναγνώριση ανώτερης τιμής αντικατάστασης, δεν έχουν 
εφαρμογή στα κατεψυγμένα ψάρια, ελαιόλαδο και νωπά οπωρολαχα¬ 
νικά (τυποποιημένα ή μή), πλην πατατών, αχλαδιών και μήλων». 

Άρθρο 8. 

1. Η παράγραφος 5 του άρθρου 281 του κεφαλαίου 14 της κωδικο- 
ποιημένης Αγορανομικής Διάταξης 14/89, όπως επί μέρους αντικατα- 
στάθηκε τούτο με ΑΔ 15/91, αντικαθίσταται ως εξής: 

«5) Το ύψος της προμήθειας που εισπράττεται από τους χονδρεμπό¬ 
ρους γενικά που πουλάνε οπωρολαχανικά για λογαριασμό παραγωγών 
ή για λογαριασμό οποιασδήποτε μορφής Ένωσης αυτών καθορίζεται σε 
ποσοστό 7%, με εξαίρεση τις αγγινάρες και τα ξερά κρεμμύδια που κα¬ 
θορίζεται προμήθεια 5%. 

Οι εν λόγω ρυθμίσεις δεν έχουν εφαρμογή προκειμένου για πατάτες, 
μήλα και αχλάδια. 

2. Στο τέλος του άρθρου 296 του κεφαλαίου 14 της κωδικοποιημέ- 
νης Αγορανομικής Διάταξης 14/89 προστίθεται φράση ως εξής: 

«Το παρόν άρθρο δεν έχει εφαρμογή προκειμένου για πατάτες, μήλα 
και αχλάδια». 

3. Μετά το άρθρο 297 του κεφαλαίου 14 της κωδικοποιημένης Αγο¬ 
ρανομικής Διάταξης 14/89 προστίθεται άρθρο «297α» ως εξής: 

Άρθρο 297α» 

Απαγόρευση πώλησης για λογαριασμό τρίτων 
ορισμένων οπωρολαχανικών 

1. Απαγορεύεται η πώληση πατατών, μήλων και αχλαδιών με το σύ¬ 
στημα της «πώλησης, για λογαριασμό τρίτων με προμήθεια ή μη», στις 
παρακάτω ειδικώτερες περιπτώσεις: 

α) Για λογαριασμό παραγωγών 

β) Για λογαριασμό παραγωγών (Συν/κές Οργανώσεις, Ενώσεις, Το¬ 
πικές Ενώσεις, Ε.Γ.Σ. κ.λπ.) εφόσον οι εν λόγω φορείς δεν προμηθεύθη- 
καν προηγουμένως τα παραπάνω είδη με αγορές προς άσκηση εμπο- 
ρίας. 

2. Εξαιρούνται της παραπάνω απαγόρευσης οι Πρωτοβάθμιες Ορ¬ 
γανώσεις (Παραγωγών, υπό την προϋπόθεση ότι αυτές θα πωλούν τα εν 
λόγω οπωρολαχανικά για λογαριασμό αποκλειστικά και μόνο παραγω¬ 
γών μελών τους». 

Άρθρο 9. 

1. Με την έναρξη ισχύος της παρούσας καταργούνται: 

Το εδάφιο 69 της υποπαραγράφου β) ΔΙΑΤΙΜΗΜΕΝΑ Η ΕΛΕΓ¬ 
ΧΟΜΕΝΟΥ ΚΕΡΔΟΥΣ της παραγράφου 3 του άρθρου 1 του κεφα¬ 
λαίου 1 της ΑΔ 14/89. 

Η παράγραφος 69 του άρθρου 3 του κεφαλαίου 1 της ΑΔ 14/89 

Το άρθρο 294 του κεφαλαίου 14 της ΑΔ 14/89 

Το άρθρο 7 της ΑΔ 14/91 

Υπό μορφή διαγραφής, η λέξη «ΠΑΤΑΤΕΣ» και οι φράσεις «ΑΧΛΑ¬ 
ΔΙΑ 7 δρχ./χιλ/μο». «ΜΗΛΑ 6,50 δρχ./χιλ/μο» «ΜΗΛΑ 3 δρχ./ 

χιλ/μο» και ΑΧΛΑΔΙΑ 4 δρχ./χιλ/μο», που μνημονεύονται, κατά περί¬ 
πτωση στις παραγράφους I και 3 του άρθρου 297 του κεφαλαίου 14 
της ΑΔ 14/89. 

-"2. Εφ’ όσον με την έναρξη ισχύος της παρούσας, υπάρχουν αδιάθετες 
ποσότητες πατατών, μήλων και αχλαδιών εις χείρας κατόχων, με 
σκοπό να πωληθούν για λογαριασμό τρίτων, οι οποίες στάλθηκαν στους 
κατόχους αυτούς με βάση νόμιμα παραστατικά αποστολής φέροντα 
ημερομηνία προγενέστερη από την ημερομηνία έναρξης ισχύος της πα¬ 
ρούσας Αγορανομικής Διάταξης, μπορούν να διατεθούν μέχρι εξάντλη¬ 
σής τους χωρίς τις δεσμευτικές ρυθμίσεις του άρθρου 8 (παράγραφος 3) 
της παρούσας. 

Άρθρο 10. 

1. Οι παραβάτες της παρούσας, που ισχύει σε όλη την χώρα από την 
επομένη της ανακοίνωσής της στον ημερήσιο τύπο, διώκονται και τιμω¬ 
ρούνται σύμφωνα με τον ισχύοντα Αγορανομικό Κώδικα. 

2. Να δημοσιευθεί στην Εφημερίδα της Κυβερνήσεως και να ανακοι¬ 
νωθεί στον ημερήσιο τύπο. 

Αθήνα, 3 Σεπτεμβρίου 1991 

Ο ΥΠΟΥΡΓΟΣ 

ΑΝΔΡΕΑΣ ΑΝΔΡΙΑΝΟΠΟΥΛΟΣ 
-♦- 

Αριθ. 10031 (13) 

Σύσταση ίδιου Νομικού Προσώπου στην πρώην κοιν. Καρνών Ν. Χίου, με 
την επωνυμία «Τοπικό Συμβούλιο Καρυών». 

Ο ΝΟΜΑΡΧΗΣ ΧΙΟΤ 

Έχοντας υπόψη: 

1. Τις διατάξεις των άρθρων 109, 110, 187 του Π.Δ. 323/89. 

2. Την αριθ. 137/91 απόφαση Δημοτικού Συμβουλίκου Ομηρούπο- 
λης. 

3. Την συνένωση σε Δήμο των Κοινοτήτων Καρυών, Αυγωνύμων, Ανα¬ 
βάτου και του Δήμου Βροντάδου, με την ονομασία Δήμος Ομηρούπολης 
(Π.Δ. 112/90), αποφασίζουμε: 

1. Συνιστάται, με έδρα την πρώην Κοινότητα Καρυών, ίδιο δημοτικό νο¬ 
μικό πρόσωπο δημοσίου δικαίου, με την επωνυμία «Τοπικό Συμβούλιο Κα¬ 
ρυών». 

2. Σκοπός του ανωτέρω νομικού προσώπου, μέσα στα διοικητικά όρια 
του καταργούμενου Ο.Τ.Α., είναι: 

α. Η συντήρηση του εσωτερικού δικτύου ύδρευσης. 

β. Η συντήρηση του συστήματος δικτύου αποχέτευσης. 

γ. Η συντήρηση και λειτουργία παιδικών χαρών. 

δ. Η συντήρηση και λειτουργία Νεκροταφείων. 

ε. Η συντήρηση δημοτικών οδών, πλατειών και άλλων κοινοχρήστων 
χώρων. 

στ. Η εφαρμογή πολιτιστικών, ψυχαγωγικών και αθλητικών προγραμ¬ 
μάτων. 

3. Πόροι του τοπικού αυτού Συμβουλίου θα είναι μόνο η ετήσια προς 
αυτό οικονομική ενίσχυση από το Δήμο, το ύψος της οποίας ορίζεται βάσει 
της παρ. 3 του άρθρου 109 του Π.Δ. 323/89, κλιμακωτά, με βάση τον 
πραγματικό πληθυσμό, που απογραφεΐ μέσα στη χωρική αρμοδιότητα του 
κάθε τοπικού συμβουλίου και το ύψος της κατ’ άτομο ετήσιας τακτικής οι¬ 
κονομικής ενίσχυσης των Ο.Τ.Α. 

4. Το διοικητικό συμβούλιο του Τοπικού Συμβουλίου θα διέπεται από τις 
διατάξεις του άρθρου 110 του Π.Δ. 323/89. Οι πράξεις του Τοπικού Συμ¬ 
βουλίου θα εκδίδονται στα πλαίσια των αποφάσεων του Δημ. Συμβ. Για τις 
αποφάσεις που αφορούν τον προϋπολογισμό και απολογισμό του Νομικού 
Προσώπου, θα εφαρμόζονται οι διατάξεις της παρ. 3 του άρθρου 182 Π.Δ. 
323/89. 

Για τα θέματα σχετικά με τις εργασίες του τοπικού συμβουλίου, την πρό¬ 
σκληση των μελών του σε συνεδρίαση, την κατάρτιση ημερήσιας διάταξης, 
την εισήγηση των θεμάτων στο Συμβούλιο, την εκπροσώπηση του Νομικού 
προσώπου, την τήρηση των πρακτικών των συνεδριάσεων και την απαιτού- 
μενη για τη λήψη αποφάσεων πλειοψηφία, εφαρμόζονται αναλόγως οι δια¬ 
τάξεις που αφορούν το Κοινοτικό Συμβούλιο. 

5. Τόπος συνεδριάσεων του Νομικού αυτού προσώπου ορίζεται η έδρα 
του συνοικισμού Καρυών και χώρος στέγασης του Τοπικού Συμβουλίου θα 
είναι το πρώην Κοινοτικό Γραφείο του καταργηθέντος Ο.Τ.Α. 


Η απόφαση αυτή να δημοσιευθεί στην Εφημερίδα της Κυβερνήσεως. 

Χίος, 26 Αυγούστου 1991 

Ο Νομάρχης 
ΓΕΩΡΓΙΟΣ ΝΕΡΓΡΗΣ 

-♦- 

(14) 

Σύσταση Εκκλησιαστικού Κέντρου πόλεως Αγ. Νικολάου 1. Μητροπόλεως 

Πέτρας. 

Ο ΜΗΤΡΟΠΟΛΙΤΗΣ ΠΕΤΡΑΣ 
Λαβόντες υπόψιν: 

1. Τας ευαγγελικάς επιταγάς και την Αγιοπατερικήν Παράδοσιν της Ορ¬ 
θοδόξου ημών Εκκλησίας, περί της προς τον πλησίον αγάπης και ιδίως 
προς την νεότητα. 

2. Την ανάγκην εκσυγχρονισμού και επεκτάσεως της ποιμαντικής δια¬ 
κονίας της Εκκλησίας, υπό το πνεύμα της Ορθοδόξου Παραδόσεως. 

3. Την έντονον προσπάθειαν των ποικιλωνύμων αιρέσεων, ιδεολογιών 
και προπαγανδών, αι οποϊαι αποσκοπούν εις την αλλοίωσιν και αλλοτρίωσιν 
της συνειδήσεως των πιστών. 

4. Την ανάγκην δια πληρεστέραν γνωριμίαν και επικοινωνίαν μετά του 
ευσεβούς πληρώματος της Εκκλησίας όλων των ηλικιών και την αντίμετώ- 
πισιν και επίλυσιν προβλημάτων αυτών. 

5. Την υποχρέωσιν ημών δια την καλλιέργειαν και σπουδήν των λειτουρ¬ 
γικών Τεχνών (Βυζαντινής Μουσικής, Βυζαντινής Αγιογραφίας), αλλά και 
την εκκμάθησιν συγχρόνων προγραμμάτων επικοινωνίας και επιμορφώ- 
σεως των νέων. 

6. Την επιθυμίαν των Χριστιανών δια τον προγραμματισμόν και την 
πραγματοποίησιν ιερών Ακολουθιών, Αγρυπνιών, ιερών Τελετών, Ιεραπο- 
δημιών, ιεραποστολικών Εξορμήσεων κ.λπ., 

Και ιδόντες: 

α) Τας διατάξεις των άρθρων 23, 25, 26 κ.ε. του Ν. 4149/1961 «περί 
Καταστατικού Χάρτου της εν Κρήτη Ορθοδόξου Εκκλησίας και 

β) Τας διατάξεις του Ν. 590/1977, αποφασίζομεν: 

Ιδρύομεν Πνευματικόν Κέντρον υπό την επωνυμίαν «ΕΚΚΛΗΣΙΑΣΤΙ¬ 
ΚΟΝ ΠΝΕΥΜΑΤΙΚΟΝ ΚΕΝΤΡΟΝ ΠΟΛΕΩΣ ΑΓΙΟΥ ΝΙΚΟΛΑΟΥ ΙΕ- 
ΡΑΣ ΜΗΤΡΟΠΟΛΕΩΣ ΠΕΤΡΑΣ». 

Τα αφορώντα εις τους σκοπούς, την διοίκησιν και την εν γένει οργάνωσιν 
και λειτουργίας αυτού ρυθμίζονται δια του ακολούθου ειδικού Καταστατι¬ 
κού - Οργανισμού. 

Εν Νεαπόλει τη 8η Μαΐου 1991 

Ο Μητροπολίτης 
Ο Πέτρας ΝΕΚΤΑΡΙΟΣ 

ΚΑΤΑΣΤΑΤΙΚΟΝ 

ΕΚΚΛΗΣΙΑΣΤΙΚΟΥ ΠΝΕΥΜΑΤΙΚΟΥ ΚΕΝΤΡΟΥ 
ΠΟΛΕΩΣ ΑΓΙΟΥ ΝΙΚΟΛΑΟΥ ΙΕΡΑΣ 
ΜΗΤΡΟΠΟΛΕΩΣ ΠΕΤΡΑΣ 

ΚΕΦΑΛΑΙΟΝ Ά 

Τίτλος-Έδρα-Σφραγίς-Σκοπός 
Άρθρον 1. 

Συνιστάται Ίδρυμα εις την πόλιν του Αγίου Νικολάου Μεραμβέλου, της 
Ιεράς Μητροπόλεως Πέτρας, υπό την επωνυμίαν «ΕΚΚΛΗΣΙΑΣΤΙΚΟΝ 
ΠΝΕΥΜΑΤΙΚΟΝ ΚΕΝΤΡΟΝ ΠΟΛΕΩΣ ΑΓΙΟΥ ΝΙΚΟΛΑΟΥ ΙΕΡΑΣ 
ΜΗΤΡΟΠΟΛΕΩΣ ΠΕΤΡΑΣ», το οποίον θα στεγάζεται εις το εκκλησιαστι¬ 
κόν οίκημα - συγκρότημα, ιδιοκτησίας της Ενορίας Αγίας Τριάδος, εις θέ- 
σιν «Αφέντης Χριστός». 

Το Κέντρον θα φέρη σφραγίδα εις την περιφέρειαν της οποίας θα αναγρά- 
φηται «ΕΚΚΛΗΣΙΑΣΤΙΚΟΝ ΠΝΕΥΜΑΤΙΚΟΝ ΚΕΝΤΡΟΝ Ι.Μ.Π. ΑΓ. 
ΝΙΚΟΛΑΟΣ» και εις το μέσον αυτής θα εξεικονίζηται η ιερά εικών του Σω- 
τήρος Χριστού. 

Άρθρον 2. 

Το Εκκλησιαστικόν Πνευματικόν Κέντρον σκοπόν έχει την παροχήν ωρ- 
γανωμένων ευκαιριών δια την αναγέννησιν της εκκλησιαστικής ζωής και 
τον επανευαγγέλισμόν του ενοριακού βίου και θα καλύπτη, κυρίως, τας 
πνευματικός ανάγκας των Ενοριών της πόλεως Αγίου Νικολάου και της ευ¬ 
ρύτερης περιοχής, ως και, γενικώτερον, των Ενοριών της Ιεράς Μητροπό¬ 
λεως Πέτρας. 

Ο σκοπός αυτός επιτυγχάνεται: 

α) Διά της λειτουργίας Φροντιστηρίων - Σεμιναρίων προς επιμόρφωσιν 

στελεχών της Εκκλησίας Κληρικών και Λαϊκών, ανδρών και γυναικών. 

β) Διά της λειτουργίας Φροντιστηρίων Βυζαντινής Μουσικής, Αγιογρα¬ 
φίας, Λαϊκής Παραδοσιακής Τέχνης, εκμαθήσεως της Ελληνικής γλώσσης 
κ.α. 

γ) Διά της λειτουργίας Σεμιναρίων κοινωνικής και πολιτιστικής κατευ- 
θύνσεως και ιδρύσεως Τραπέζης αίματος. 

δ) Διά της λειτουργίας Σχολής γονέων και υποψηφίων γονέων, δια την 
υποστήριξιν και φροντίδα του θεσμού της οικογένειας και δια της δημιουρ¬ 
γίας επιμορφωτικών προγραμμάτων κύκλου επιστημόνων, δια την ανάπτυ- 
ξιν δραστηριοτήτων επιστημονικής συμβουλευτικής συνδρομής, εν συνεργα¬ 
σία μετά του Πανεπιστημίου Κρήτης, των Τ.Ε.Ι. και των Εκπαιδευτικών 
της Α' και Β' Εκπαιδεύσεως. 

ε) Διά της λειτουργίας βιβλιοθήκης, ωργανωμένου χώρου προβολών, 
διαφόρων πνευματικών εκδηλώσεων, καθώς και χώρων υποδοχής και δεξι¬ 
ώσεων. 

στ) Διά της ασκήσεως φιλανθρωπίας και της λειτουργίας συσσιτίου από¬ 
ρων γερόντων και της παροχής φιλοξενίας εις επισκέπτας και προσκυνητάς 
εκ του εσωτερικού και του εξωτερικού. 

ζ) Διά της λειτουργίας Γραφείου επικοινωνίας και επιλύσεως προβλημά¬ 
των επαγγελματικού προσανατολισμού των νέων και ιδίως εκείνων με ει¬ 
δικά προβλήματα επανεντάξεως (φυλακισμένων, ναρκομανών κ.λπ.) και 
των τουριστών. 

η) Διά της λειτουργίας εκκλησιαστικών Κατασκηνώσεων, Ησυχαστικού 
Καθίσματος εις χώρον παραχωρηθησόμενον υπό της Ιεράς Μητροπόλεως 
Πέτρας. 

θ) Διά της παραγματοποιήσεως εορταστικών ιερών Ακολουθιών, κατα- 
νυκτικών Αγρυπνιών, ομιλιών (από διακεκριμένους κληρικούς και λαϊ¬ 
κούς), ιεραποδημιών, και ιεραποστολικών εξορμήσεων. 

ι) Προς πληρεστέραν υλοποίησιν των επί μέρους σκοπών το Εκκλησιαστι¬ 
κόν Πνευματικόν Κέντρον δύναται να συνεργάζηται μετά των αρμοδίων 
Κρατικών, θρησκευτικών και άλλων Φορέων, υπό τον όρον του αμοιβαίου 
σεβασμού, πάντοτε δε εντός των πλαισίων της Παραδόσεως, του ήθους και 
των σκοπών της Ορθοδόξου Εκκλησίας. 

Άρθρον 3. 

Τα διαλαμβανόμενα εις το ανωτέρω άρθρον Τμήματα λειτουργούν δΓ 
ιδίων Κανονισμών συντασσομένων υπό του Διοικητικού Συμβουλίου και 
εγκρινουμένων υπό της Ιεράς Μητροπόλεως Πέτρας. 

ΚΕΦΑΛΑΙΟΝ Β’ 

Κεντρική οργάνωσις-Διοίκησης 

Άρθρον 4. 

1. Το Εκκλησιαστικόν Πνευματικόν Κέντρον διοικείται υπό 9μελούς 
Διοικητικού Συμβουλίου διοριζομένου δΓ αποφάσεως του Μητροπολίτου 
Πέτρας εις το οποίον συμμετέχουν αυτοδικαίως: 

α) Ο Μητροπολίτης Πέτρας, ως Πρόεδρος, με αναπληρωτήν τον νόμιμον 
αναπληρωτήν του. 

β) Ο Πρόεδρος του Εκκλησιαστικού Συμβουλίου του ιερού Ναού Αγίας 
Τριάδος, ως αντιπρόεδρος. 

γ) Ο Πρόεδρος του Εκκλησιασατικού Συμβουλίου του ιερού Ναού Αγίου 
Γεωργίου. 

δ) Εν μέλος του Εκκλησιαστικού Συμβουλίκου του ιερού Ναού Αγίας 
Τριάδος, προτεινομένου υπ’ αυτού. 

ε) Εν μέλος Εκκλησιαστικού Συμβουλίου Ενορίας της πόλεως Αγίου Νι¬ 
κολάου, οριζομένου υπό του Μητροπολίτου. 

Τα υπόλοιπα 4 μέλη, μετά των αναπληρωματικών των, ορίζονται υπό 
του Μητροπολίτου Πέτρας εκ θεοσεβών και ευυπολήπτων προσώπων (αμ- 
φοτέρων των φύλων) εκ των Ενοριών της πόλεως Αγίου Νικολάου. 

Απαγορεύεται ο διορισμός προσώπων τα οποία έχουν σκανδαλώδη ζωήν 
και ατόμων που συμμετέχουν ως μέλη Σωματείων, Οργανώσεων και Συλ¬ 
λόγων μη γνωστού χαρακτήρος, ή έχουν έντονον κομματικήν ανάμειξιν, η 
δε ανάληψις πολιτικού χαρακτήρος δραστηριοτήτων συνιστά ταυτόχρονον 
παραίτησιν του μέλους εκ του Δ. Συμ/λίου. 

2. Τα μέλη του Δ.Σ. διορίζονται υπό του Μητροπολίτου Πέτρας δια μίαν 
τριετίαν, τα οποία εις την πρώτην συνεδρίαν εκλέγουν τον Γραμματέα και 
τον Ταμίαν. Τα αυτά μέλη δύνανται να επαναδιορίζονται απεριορίστως. 
Επίσης προς της λήξεως της θητείας δύναται να αντικαταταθή μέλος ή 
μέλη τινά υπό του Μητροπολίτου, τη εγκρίσει του Δ. Συμ/λίου. 

3. Η ιδιότης του μέλος είναι τιμητική και άμισθος 

Άρθρον 5. 

Αρμοδιότητες Διοικητικού Συμβουλίου 

1. Το Δ.Σ. προβαίνει εις κάθε νόμιμον ενέργειαν η οποία συμβάλλει εις 


την υλοποίησιν των σκοπών του Κέντρου και εις την εύρυθμον λειτουργίαν 
αυτού. Οργανώνει τα Τμήματα και ορίζει τους υπευθύνους αυτών. 

Αι αποφάσεις λαμβάνονται κατά πλειοψηφίαν, υπό τον απαραίτητον όρον 
της παρουσίας του Προέδρου ή του νομίμου αναπληρωτού αυτού. 

2. Προβαίνει εις τας αναγκαίας λειτουργικός δαπάνας του Κέντρου. 

3. Συντάσσει τον Προϋπολογισμόν και τον Απολογισμόν κατ’ έτος και 
υποβάλλει εις την Ιεράν Μητρόπολιν δι’ έγκρισιν. 

4. Γνωμοδοτεί δια την αποδοχήν δωρεών, την οποίαν ενεργεί ο Μητρο¬ 
πολίτης. 

5. Μελετά και αποφασίζει διάφορα μέτρα δια την ενίσχυσιν και ευόδωσιν 
των σκοπών του Κέντρου, καθώς και δια την συνεργασίαν με άλλους συνα- 
ναφείς φορείς και δια την ενίσχυσιν παρεμφερών δραστηριοτήτων. 

Άρθρον 6. 

Αρμοδιότητες Προέδρου 

Ο Πρόεδρος έχει τας εξής αρμοδιότητας: 

1. Εκπροσωπεί το Ε.Π.Κ. ενώπιον πάσης Αρχής, εκτός αν άλλως απο¬ 
φασίση το Δ.Σ. εις ειδικάς περιπτώσεις. 

2. Συγκαλεί το Δ.Σ. και καταρτίζει μετά του Γραμματέως τα θέματα της 
Ημερήσιας Διατάξεως, προεδρεύει δε εις του; συνεδριάσεις και διευθύνει την 
συζήτησιν. 

3. Εκτελεί δια του Γραμματέως τας αποφάσεις του Δ.Σ. και υπογράφει 
τα εξερχόμενα έγγραφα. 

Του Προέδρου απόντος ή κωλυομένου, τη εντολή αυτού, ο Αντιπρόεδρος, 
ως νόμιμος αναπληρωτής του Προέδρου, καθορίζει του; εργασίας του Δ.Σ. 
και υπογράφει την σχετικήν αλληλογραφίαν. 

Άρθρον 7. 

Αρμοδιότητες Γραμματέως 

1. Ο Γραμματέας είναι υπεύθυνος δια την οιλληλογραφίοιν. Φυλάσσει την 
σφραγίδα του Κέντρου, διευθύνει και διευθετεί τα του Γ ραφείου, καταρτίζει 
μετά του Προέδρου τα θέματα των συνεδριάσεων και συνυπογράφει κάθε 
έγγραφον του Δ. Συμβουλίου. 

2. Συντάσσει και καταγράφει εις ειδικόν βιβλίον τα Πρακτικά των συνε¬ 
δριάσεων και τηρεί τα βιβλία'Πρωτοκόλου, Συνεδριάσεων, Δωρητών κ.λπ. 

3. Τον Γραμματέα απόντα αναπληρώνει εις όλου; αυτού τας αρμοδιότη¬ 
τας έτερον μέλος τη προτάσει του Προέδρου αυτού. 

Άρθρον 8. 

Αρμοδιότητες Ταμίου 

Ο Ταμίοις επιμελείται και ευθύνεται δια την διαχείρισιν της περιουσίου; 
του Κέντρου. Τηρεί Βιβλίον Εσόδων και Εξόδων. Εις κάθε είσπραξιν εκδίδει 
απόδειξιν εκ διπλοτύπου ηριθμημένου υπό της Ιεράς Μητροπόλεως Πέτρας, 
το οποίον συνυπογράφει μετά του Προέδρου. 

Επίσης, ο Ταμίας, τηρεί Φάκελλον αποδείξεων και εντοιλμάτων και έχει 
προσωπικήν ευθύνην δια την φύλαξιν των χρημάτων του Κέντρου. 

ΚΕΦΑΛΑΙΟΝ Γ 

Πόροι-Διαχείρισις πόρων-Ευεργέται- 
Εορτή 

Άρθρον 9. 

Πόροι του Εκκλησιαστικού Πνευματικού Κέντρου είναι: 

1. Επιχορηγήσεις α) Της Ιεράς Μητροπόλεως Πέτρας, β) Των ιερών 
Μονών και εισφοραί των Ενοριακών Ναών, του σχετικού κονδυλίου ανα- 
γραφομένου εις τον Προϋπολογισμόν αυτών. 

2. Επιχορηγήσεις του Δημοσίου, των Μ.Ο.Π. ή άλλων, ενδεχομένως, 
φορέων φυσικών ή Νομικών Προσώπων. 

3. Δωρεαί εκ διαφόρων φυσικών ή Νομικών Προσώπων, κληρονομίαι 
και κληροδοτήματα και προαιρετικά! εισφοραί. 

4. Τα εκ του ιερού Ναού της Μεταμορφώσεως πάσης φύσεως έσοδα εκ 
κηρού, ιεροπραξιών, πανηγύρεως κ.λπ., όστις καθίσταται Ιδρυματικός, δΓ 
αποφάσεως του Μητροπολίτου Πέτρας. 

Άρθρον 10. 

Διάθεσις πόρων: 

Οι πόροι του Ε.Π.Κ. διατίθενται δια τους γενικούς σκοπούς αυτού, ως 
καθορίζονται ανωτέρω, δια την εύρυθμον λειτουργίαν αυτού, ειδικώτερον δε 
ως εξής: 

α) Δια τον πάσης φύσεως εξοπλισμόν και λειτουργίαν του Κέντρου. 

β) Δια την οργάνωσιν Βιβλιοθήκης. 

γ) Δια την δημιουργίαν Καλλιτεχνικών Εκθέσεων, φιλολογικών, μουσι¬ 
κών κ.α. καλλιτεχνικών, εορταστικών πολιτιστικών εκδηλώσεων και φίλο- 

δ) Δια την έκδοσιν ενημερωτικών φυλλαδίων και εντύπων, 
ε) Δια την ολοκλήρωσιν και επέκτασιν των χώρων εγκαταστάσεων και 
συντήρησιν του κτιρίου. 

στ) Δια την δημιουργίαν χώρου Κατασκηνώσεων, 
ζ) Δια την παροχήν βραβείων και προσφοράν υποτροφιών εις αριστούχα 
νεαρά μέλη, εκ της περιφέρειας της Ιεράς Μητροπόλεως Πέτρας, 
η) Δια την συντήρησιν Σχολών: α) Βυζαντινικής Μουσικής 
β) Βυζαντινής Αγιογραφίας 
γ) Γονέων και υποψηφίων γονέων 
δ) Ελληνικής γλώσσης 

θ) Δια τας δαπάνας τυχόν προσληφθησομένου προσωπικού. 

Άρθρον 11. 

Το Δ.Σ. του Ε.Π. Κέντρου κρίνοντας και αποφασίζοντας ομοφώνως, 
αινακηρύσσει Ευεργέτας, Δωρητάς και Μεγάλους Ευεργέτας, εν ζωή ή μετά 
θάνατον, τους προσφέροντας χρηματικά ποσά ή άλλα τινά περιουσιακά στοι¬ 
χεία, αξιολογούμενων υπό του Δ.Σ. αναλόγως κατά περίπτωσιν. 

Τα ονόματα αυτών εγγράφονται επί ειδικής μαρμάρινης πλακάς καθώς 
και εις τα Δίπτυχα του ιερού Ιδρυματικού Ναού της Μεταμορφώσεως. 

Εις τους εν ζωή δίδοται Δίπλωμα Ευαρέσκειας υπό του Μητροπολίτου 
Πέτρας. 

Άρθρον 12. 

Το Ε.Π. Κέντρον εορτάζει κατά την ημέραν της πανηγύρεως του ιερού 
Ναού της Μεταμορφώσεως του Σωτήρος, 6 Αύγούστου τελείται δε κατ’ αυ¬ 
τήν Μνημόσυνου υπέρ των Ευεργετών και Δωρητών του Ιδρύματος. 

ΚΕΦΑΛΑΙΟΝ Δ' 

Τελικαί Διατάξεις 

Άρθρον 13. 

. . Τροποποίησις Καταστατικού 
Το παρόν Καταστατικόν δύναται να τροποποιηθή κατόπιν αποφάσεως 
του Μητροπολίτου Πέτρας. 

Άρθρον 14. 

Διάλυσις του Ιδρύματος 

Το Ε.Π. Κέντρον καταργείται δι’ αποφάσεως του Μητροπολίτου Πέτρας, 
όταν δεν εκπληρώνη τας εκκλησιολογικάς προϋποθέσεις και σκοπούς δια 
τους οποίους συνεστήθη. 

Το κτιριακόν συγκρότημα και ο Ναός επανέρχονται αυτοδικαίως εις την 


Ενορίαν της Αγίας Τριάδος, η δε περιουσία αυτού μεταβιβάζεται εις την Ιε- 
ράν Μητρόπολιν Πέτρας. 

Άρθρον 15. 

Ο παρών Κανονισμός ισχύει από της δημοσιεύσεως αυτού εις το επίση¬ 
μον Περιοδικόν της Εκκλησίας της Ελλάδος «ΕΚΚΛΗΣΙΑ» και εις την 
Εφημερίδα της Κυβερνήσεως, τη φροντίδι της Ιεράς Μητροπόλεως Πέτρας. 
Ο παρών Κανονισμός να δημοσιευθεί στην Εφημερίδα της Κυβερνήσεως. 

Εν Νεαπολει τη 8η Μαΐου 1991 

Ο Μητροπολίτης 
ΙΌ Πέτρας ΝΕΚΤΑΡΙΟΣ 

- ♦- 

ΑΠΟΦΑΣΗ 

της 91ης/27.8.91 Συνεδρίασης της 
Επιτροπής Κεφαλαιαγοράς 

Σύσταση της Ανώνυμης Χρηματιστηριακής Εταιρείας Μακεδονίας - Θρά¬ 
κης Α.Ε. 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
Αφού έλαβε υπόψη: 

1. Τον Ν. 1806/88 «Τροποποίηση της νομοθεσίας για τα Χρηματιστή¬ 
ρια Αξιών και άλλες διατάξεις». 

2. Τον Ν. 1914/90 «Εκσυγχρονισμός και ανάπτυξη του δημόσιου τομέα 
και της Κεφαλαιαγοράς, φορολογικές ρυθμίσεις και άλλες διατάξεις, άρθρο 
45 παρ. 3. 

3. Τα αποτελέσματα του Γ' Διαγωνισμού υποψήφιων Χρηματιστηρια¬ 
κών εκπροσώπων. 

4. Την από 9.8.91 αίτηση της Τράπεζας Μακεδονίας - Θράκης για 
ίδρυση Α.Χ.Ε, αποφασίζει ομόφωνα: 

Παρέχει την άδεια της για ίδρυση και λειτουργία της Ανώνυμης Χρημα¬ 
τιστηριακής Εταιρείας με την επωνυμία «Χρηματιστηριακή Μακεδονίας - 
Θράκης», Α.Ε. με μετοχικό κεφάλαιο 250 εκατ. δρχ. 

Το πρώτο Διοικητικό Συμβούλιο της Εταιρείας θα συγκροτηθεί από 
τους: 

Ανεζίνη Αντώνη 
Χρυσοχοίδη Ηρακλή 
Καισερλίδη Ιορδάνη 
Μωϊσίδη Παρασκευά 
Ιασεμίδη Γιώργο. 

Χρηματιστηριακός εκπρόσωπος ορίζεται ο Ιασεμίδης Γιώργος. 

Η παρούσα να δημοσιευθεί στην Εφημερίδα της Κυβερνήσεως. 

Ο Πρόεδρος 

ΑΥΓΟΥΣΤΙΝΟΣ ΒΙΤΖΗΛΑΙΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




